钦定古今图书集成/明伦汇编/氏族典/第494卷 > 《廖用贤尚友录》 > 郑译
## 钦定古今图书集成/明伦汇编/氏族典/第494卷 > 《廖用贤尚友录》 > 郑译

按《隋书郑译传》，“译字正义，荥阳开封人也。祖琼，魏太
常。父道邕，魏司空。译颇有学识，周武帝时起家给事
中士，拜银青光禄大夫，转左侍上士，封沛国公。初，高
祖与译有同学之旧，译又素知高祖相表有奇，倾心
相结。高祖为丞相，拜译柱国相府长史，治内史上大
夫事。及高祖为大冢宰，总百揆，译进位上柱国。性轻”
险，不亲职务，而赃货狼籍，高祖阴疏之。及受禅，以上
柱国公归第。未几，授隆州刺史。俄迁岐州刺史。开皇
十一年，以疾卒官。谥曰达。子《元璹》嗣。